Pramlintidi

Pramlintidi (Pramlintide), inayouzwa chini ya jina la chapa Symlin, ni dawa inayotumika kutibu kisukari cha aina ya 1 na 2 kwa watu wanaotumia insulini wakati wa chakula. Inatolewa kwa kudungwa sindano chini ya ngozi.

Madhara yake ya kawaida ni pamoja na kichefuchefu, kupoteza hamu ya kula na maumivu ya kichwa. Madhara yake mengine yanaweza kujumuisha sukari ya chini ya damu na athari za mzio.  Haipendekezwi kuitumia kwa watu wenye hali inayoathiri misuli ya tumbo na kuzuia kutoa vizuri vilivyomo tumboni (gastroparesis). Usalama wa matumizi yake katika ujauzito hauko wazi. Ni analogi ya amilini (amylin).

Pramlintidi iliidhinishwa kwa ajili ya matumizi ya kimatibabu nchini Marekani mwaka wa 2005. Nchini Marekani, dozi 50 za mikrogramu 60 hugharimu takriban dola 1,000 kufikia mwaka wa 2021.

 Marejeo 

Jamii:madawa